**ИЗВОД ИЗ ЗАПИСНИКА СА ДРУГОГ САСТАНКА САВЕТА РОДИТЕЉА ШКОЛЕ ОДРЖАНОГ 26.10.2015. ГОДИНЕ СА ДНЕВНИМ РЕДОМ:**

1. Усвајање записника са претходне седнице
2. Извештај директора о дешавањима у раду Школе између две седнице Савета родитеља
3. Успех и дисциплина на крају 1. тромесечја
4. Екскурзија и настава у природи
5. Извештај логопеда о извршеној тријажи ученика 1. разреда
6. Прослава Дана школе
7. Извештај Патронажне службе Дома здравља о одржаним предавањима за ученике 7. разреда
8. Текућа питања

Дневни ред је једногласно усвојен, као и предлог председника Савета ртодитеља да се тачка 7. реализује на почетку састанка.

**Тачка 1.** Председник Савета родитеља Небојша Бошковић је прочитао извод из записника са претходног састанка, који је једногласно усвојен.

**Тачка 2.** Директор школе Божидар Стошић је информисао Савет о раду школе између две седнице.Напоменуо је да је највећи број уџбеника подељен деци.Безбедност деце је на високом нивоу.Набављено је 8 белих табли, 3 лап-топа.Педијатар ће радити од 11-14 сати у школи, због смањеног броја педијатара у Дому здравља.Школа ће ући у пројекат са школом „Иван Вазов“ из Видина.

 **Тачка 3.**Директор Божидар Стошић је анализирао успех и дисциплину ученика на крају првог тромесечја, упоређујући са табелама из претходних година.Закључак је да је успех реалан, са појачаним радом може бити и бољи.

**Тачка 4.** Помоћник директора Небојша Пужић је обавестио Савет родитеља да је завршена јавна набавка око екскурзија и наставе у природи. Понуде је отворила комисија коју чине секретар школе Владислава Петровић, рачуновођа Светлана Жакула и лиценцирано лице Александар Јаношевић. Извођачи екскурзија и наставе у природи су агенције „Еуротурс“, „Ниш експрес“ и „Прима плус“.

**Тачка 5.** Логопед Олгица Ћирковић је поднела извештај о извршеној тријажи првог разреда.Закључак је да је све већи број ученика са говорним сметњама, да је од 175 ученика уписаних у први разред 124 са сметњама у изговору.Објаснила је родитељима са којим говорним сметњама се срећемо у основној школи и како могу да се коригују.

**Тачка 6.** Директор Божидар Стошић је обавестио родитеље да ће се прослава Дана школе одржати у петак 27.11.2015. у 18.00 сати и позвао све чланове Савета родитеља да присуствују прослави.

**Тачка 7.** Патронажна сестра Дома здрављаизвестила је родитеље о предавању о сексуалности које је одржано за ученике 7.разреда, на иницијативу школе.Закључак је да су деца недовољно информисана, да је неопходно да родитељи разговарају са њима, да не препусте да се информишу преко интернета.Дом здравља има саветовалиште за младе, где деца могу да добију праве информације о свему што их интересује.